กทม.เปิดให้ประชาชนลงทะเบียนจิตอาสาใหม่ ตั้งแต่วันนี้ถึง 20 กรกฎาคม 2562
กทม.เปิดให้ประชาชนลงทะเบียนจิตอาสาใหม่ตั้งแต่วันนี้ถึง20 กรกฎาคม2562 เพื่อบำเพ็ญสาธารณประโยชน์และพร้อมใจกันแสดงออกซึ่งความจงรักภักดีต่อสถาบันพระมหากษัตริย์ นายสุริยชัยรวิวรรณผู้อำนวยการเขตพระนครเปิดเผยว่าตามที่ศูนย์อำนวยการใหญ่จิตอาสาพระราชทาน904 วปร. ให้ทุกสำนักงานเขตและทุกอำเภอทั่วประเทศเปิดรับสมัครจิตอาสาใหม่พร้อมกันทั่วประเทศ  ตั้งแต่15-20 กรกฎาคม2562 ตามทะเบียนบ้านในเขตอำเภอเมืองของแต่ละจังหวัดซึ่งเปิดให้ประชาชนเข้าลงทะเบียนได้ตั้งแต่เวลา8.00-15.00 น. ไม่เว้นวันหยุดราชการ  สำหรับสำนักงานเขตพระนคร  ได้เตรียมความพร้อมในการอำนวยความสะดวกโดยเตรียมพื้นที่เป็น5 ช่องบริการให้ประชาชนได้ลงทะเบียน ((((((((((เสียง)))))))ทั้งนี้สำนักงานเขตพระนครได้ลงรายละเอียดต่างๆไว้ในเว็บไซต์สำนักงานเขตเพื่อให้ประชาชนสามารถเข้าไปติดตามข้อมูลเพิ่มเติมได้ขณะเดียวกันผู้อำนวยการเขตพระนครได้เชิญชวนประชาชนที่ยังไม่ได้สมัครเป็นจิตอาสาพระราชทายเข้ามาสมัครในรอบใหม่นี้เพื่อเป็นการสร้างความรักความสามัคคีร่วมบำเพ็ญสาธารณประโยชน์ตลอดจนแสดงออกซึ่งความจงรักภักดีต่อสถาบันพระมหากษัตริย์ โดยประชาชนในกรุงเทพมหานครสามารถลงทะเบียนสมัครจิตอาสาได้ณ  สำนักงานเขตทั้ง 50 เขต ตั้งแต่วันนี้จนถึงวันที่20 กรกฎาคม2562 ระหว่างเวลา8.00-15.00น. ไม่เว้นวันหยุดราชการส่วนในต่างจังหวัด  สามารถลงทะเบียนสมัครเป็นจิตอาสาใหม่ได้เฉพาะผู้ที่มีทะเบียนบ้านในเขตอำเภอเมืองของแต่ละจังหวัดสำหรับอำเภออื่นๆของแต่ละจังหวัดจะกำหนดเวลาการรับสมัครและแจ้งให้ทราบอีกครั้งหนึ่ง